**Ministru kabineta noteikumu projekta “Noteikumi par atbalsta sniegšanu nodokļu maksātājiem to darbības turpināšanai Covid –19 izraisītās krīzes situācijas apstākļos” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Noteikumu projekta mērķis ir noteikt tāda atbalsta pieteikšanas, aprēķināšanas un saņemšanas nosacījumus, kas paredzēts noteiktās nozarēs darbojošos un noteiktu ienākumu krituma sasniegušu darba devēju darbinieku un pašnodarbināto, kā arī patentmaksātāju atlīdzības kompensēšanai (dīkstāves atbalsts un atbalsts darbinieku algu subsīdijai).Noteikumu projekts stāsies spēkā atbilstoši Oficiālo publikāciju un tiesiskās informācijas likumā noteiktajai kārtībai. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts “Noteikumi par atbalsta sniegšanu nodokļu maksātājiem to darbības turpināšanai ārkārtējās situācijas apstākļos” (turpmāk – Noteikumu projekts) izstrādāts, balstoties uz Ministru kabineta 2020.gada 6.novembra ārkārtas sēdē nolemto. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Valstī 2020.gada 6.novembrī atkārtoti izsludināta ārkārtējā situācija un sabiedrības veselības un dzīvības aizsardzībai ir noteikti dažāda veida ierobežojumi, kas negatīvi ietekmē nodokļu maksātāju spēju nodrošināt tādu saimniecisko darbību, kādu to varēja īstenot pirms ārkārtējās situācijas izsludināšanas, tai skaitā nodrošināt darbinieku nodarbināšanu tādā skaitā kā pirms ārkārtējās situācijas. Ievērojot Eiropas Komisijas 2020. gada 19. marta paziņojuma "Pagaidu regulējums valsts atbalsta pasākumiem, ar ko atbalsta ekonomiku pašreizējā Covid-19 uzliesmojuma situācijā" noteikumos paredzēto iespēju atbalstīt tādus uzņēmumus, pašnodarbinātās personas vai patentmaksātājus, kuriem ārkārtējās situācijas izsludināšanas dēļ ir pārtraukta saimnieciskā darbība vai samazināts saimnieciskās darbības apjoms un bez atbalsta darbinieku atlīdzības segšanai var tikt pārtrauktas darba attiecības vai pašnodarbināto personu un patentmaksātāju gadījumā izbeigta saimnieciskā darbība, līdz ar to ir izstrādāts Noteikumu projekts, kura mērķis ir atbalstīt darba devējus, kas pilnībā vai daļēji nenodarbina darbinieku vai neveic darbinieka saistības izpildījuma pieņemšanai nepieciešamās darbības dīkstāves periodā, kā arī pašnodarbinātās personas un patentmaksātājus.Noteikumu projekts noteic kritērijus, kurus piemēro Covid -19 infekcijas izplatības seku pārvarēšanas likuma ietvertajā atbalstā, kas paredz šādu atbalsta sniegšanu - atbalstu dīkstāvē esošu darbinieku un pašnodarbināto personu atlīdzības kompensēšanai (dīkstāves atbalsts) un atbalsts nepilnu darba laiku strādājošu darbinieku atlīdzības kompensēšanai (atbalsts algu subsīdijai).  Atbalsta mehānisms izstrādāts saskaņā ar Eiropas Komisijas 2020.gada 19.marta Komisijas paziņojumā “Pagaidu regulējums valsts atbalsta pasākumiem, ar ko atbalsta ekonomiku pašreizējā Covid-19 uzliesmojuma situācijā” (2020/C 91 I/01) (turpmāk - Komisijas paziņojums) 42.punktā noteikto.  Uz atbalstu var pretendēt tādi darba devēji un pašnodarbinātie, kuri atbilst šādiem kritērijiem: 1. veic savu saimniecisko darbību Noteikumu projekta 1. un 2.pielikumā minētajās nozarēs, kas ārkārtējās situācijas apstākļos ir tieši vai daļēji pakļauti ierobežojumiem.
2. kuru apgrozījuma kritums atbalsta periodā ir samazinājies vismaz par 20% salīdzinot ar vidējo apgrozījumu 2020.gada augusta, septembra, oktobra mēnešos.

Viens nodokļu maksātājs var pieteikties gan uz dīkstāves atbalstu, gan atbalstu algu subsīdijai dažādiem darbiniekiem.**Atbalsts dīkstāvē esošu darbinieku atlīdzības kompensēšanai**Noteikumu projekts paredz, ka atbalsts dīkstāvē esošu darbinieka atlīdzības kompensēšanai tiek izmaksāts darbiniekam 70 % apmērā no deklarētās mēneša vidējās bruto darba samaksas par periodu no 2020. gada 1. augusta līdz 30. oktobrim, vai no to deklarēto mēnešu vidējo bruto darba samaksas pēc 2020. gada 1. augusta, kuros darbinieks faktiski strādājis, bet ne mazāk kā 330 euro apmērā (summa ir noteikta atbilstoši netto minimālajai algai valstī, tādējādi ievērojot pagaidu valsts atbalsta regulējuma speciālo nosacījumu) un ne vairāk kā 1000 euro apmērā par kalendāra mēnesi. Mikrouzņēmuma nodokļa maksātāja darbiniekam – 50 % apmērā no mēneša vidējās bruto darba samaksas mikrouzņēmumā par 2020. gada trešo ceturksni (informācija, kas norādīta mikrouzņēmumu nodokļa ceturkšņa deklarācijā par konkrēto mikrouzņēmuma darbinieku), vai no Valsts ieņēmumu dienesta rīcībās esošās informācijas (darba devēja Valsts ieņēmumu dienestā deklarētos datus), ja darbinieks darba tiesiskās attiecības uzsācis pēc 2020.gada trešā ceturkšņa, bet ne mazāk kā 330 euro un ne vairāk kā 1000 euro apmērā par kalendāra mēnesi. Atbalsts netiek aplikts ar iedzīvotāju ienākuma nodokli un valsts sociālās apdrošināšanas obligātajām iemaksām. Pieprasīto dīkstāves atbalstu Valsts ieņēmumu dienests (turpmāk - VID) izmaksā piecu darbdienu laikā pēc lēmuma pieņemšanas par atbalsta piešķiršanu, pārskaitot atbalstu uz iesniegumā norādīto darbinieka kontu. Darba devējs ir tiesīgs izmaksāt darbiniekam starpību starp Noteikumu projekta paredzētā atbalsta apmēru un darba samaksas apmēru, tādējādi nodrošinot, ka darbinieks saņem atlīdzību līdz 100% apmērā.Ja persona periodā no 2020.gada 9.novembra līdz 2020.gada 31.decembrim atgriežas darbā no bērna kopšanas atvaļinājuma, atbalstu nosaka 70 % apmērā no vidējā piešķirtā vecāku pabalsta par 2020.gada augustu, septembri un oktobri, bet ne mazāk kā 330 euro un ne vairāk kā 1000 euro apmērā par kalendāra mēnesi. Lai pieteiktos dīkstāves atbalstam darba devējs VID Elektroniskās deklarēšanas sistēmā (turpmāk - EDS) iesniedz iesniegumu, kurā norāda: informāciju par darba devēju, informācija par NACE 2. red. darbības jomu, kurā darba devējs darbojas, informāciju par ieņēmumu samazinājumu no saimnieciskās darbības, informāciju par dīkstāves periodu, kura laikā nepieciešams kompensēt darbinieka atlīdzību, kā arī informāciju par attiecīgo darbinieku un tā konta numuru. Vienlaikus ar iesniegumu par attiecīgo mēnesi darba devējs iesniedz Valsts ieņēmumu dienestā arī darba devēja ziņojumu par valsts sociālās apdrošināšanas obligātajām iemaksām no darba ņēmēju darba ienākumiem, iedzīvotāju ienākuma nodokli un uzņēmējdarbības riska valsts nodevu pārskata mēnesī un pievienotās vērtības nodokļa mēneša deklarāciju, ja tāda vēl nav iesniegta. Papildus darba devējs sniedz šādus apliecinājumus: * apliecinājumu, ka darba ņēmējs, par kuru tiek pieprasīts atbalsts, nav darba nespējas periodā;
* apliecinājumu, ka ārkārtējās situācijas izsludināšanas dēļ ir pārtraukta saimnieciskā darbība vai samazināts saimnieciskās darbības apjoms un bez šo noteikumu ietvaros saņemtās kompensācijas par darbinieku, kura atlīdzības kompensēšanai tiek pieprasīts atbalsts, tiktu pārtrauktas darba attiecības;
* apliecinājumu, ka ar darbinieku netiks pārtrauktas darba attiecības periodā, par kuru piešķirts atbalsts; un ar darbinieku netiks pārtrauktas darba attiecības periodā, par kuru piešķirts atbalsts.

VID pie iesnieguma saņemšanas pārliecinās par darbinieku darba tiesisko attiecību esamību pie darba devēja, darba devēja atbilstību Noteikumu projektā noteiktajiem kritērijiem un pieņem lēmumu par atbalsta sniegšanu.Ja darbinieks nodarbināts pie vairākiem darba devējiem, atbalstu piešķir iepriekš noteiktajā apmērā (70 % apmērā no deklarētās 3 mēneša vidējās bruto darba samaksas par periodu no 2020. gada 1. augusta līdz 30. oktobrim, vai no to deklarēto mēnešu vidējo bruto darba samaksas pēc 2020. gada 1. augusta, kuros darbinieks faktiski strādājis, bet ne mazāk kā 330 euro apmērā un ne vairāk kā 1000 euro apmērā), ņemot vērā darbinieku noslodzi pie katra darba devēja.Darbiniekam, kurš saņem atbalstu par dīkstāvi, piešķir piemaksu 50 *euro* apmērā par katru apgādībā esošu bērnu vecumā līdz 24 gadiem, par kuru darbiniekam tiek piemērots iedzīvotāju ienākuma nodokļa atvieglojums. Kopumā ne vairāk kā 80% no bruto darba algas, taču ne mazāk kā 330 eiro. Piemaksu piešķir un izmaksā Valsts sociālās apdrošināšanas aģentūra par laikposmu, par kuru piešķirts atbalsts. Piemaksu pārskaita uz darbinieka kontu, kurā tiek pārskaitīts atbalsts.**Atbalstu par dīkstāvē esošu darbinieku atlīdzību nepiešķirs šādos gadījumos:*** ja darba devējs nav izpildījis savas nodokļu maksātāja saistības pret VID – nenokārtoti parādi, pārkāpumi, kuru dēļ darba devējs tika ierobežota saimnieciskā darbība;
* ja darba devējs ir maksātnespējīgs;
* darba devēja padomes locekļiem;
* par tām kalendāra dienām, par kurām piešķirts slimības pabalsts;
* darba devējam, kura personāls iznomāts citam nodokļu maksātajam;
* valsts un pašvaldību budžeta iestādēs, kā arī valsts un pašvaldību kontrolētos komersantos nodarbinātajiem darbiniekiem
* citos Noteikuma projektā noteiktos gadījumos.

 Atbalsta nepiešķiršanas gadījumi izriet no principa, ka atbalsts ir piešķirams “godīgam” un “likumpaklausīgam” nodokļu maksātājam. Vērā tiek ņemts arī apstāklis, ka atbalsts nav apvienojams ar citiem pabalstiem (piemēram, nav pieļaujams saņemt vienlaicīgi gan slimības pabalstu, gan Noteikumu projektā paredzēto subsīdiju).Darba devēju sarakstu, kuru darbinieki saņēmuši Noteikumu projektā paredzēto atbalstu, VID publicē savā tīmekļvietnē.**Atbalsts nepilnu darba laiku strādājošo darbinieku darba algu subsīdijai**Noteikumu projekts paredz, ka atbalsts nepilnu darba laiku strādājošo darbinieku atlīdzības kompensēšanai tiek izmaksāts kā atbalsts darba algu subsīdijai darba devējam 50 % apmērā no deklarētās mēneša vidējās bruto darba samaksas par periodu no 2020.gada 1.augusta līdz 31.oktobrim, bet ne vairāk kā 500 euro apmērā par kalendāra mēnesi par darbinieku. Vienlaikus ar Noteikumu projektu noteikts pienākums darba devējam izmaksāt darbiniekam starpību starp saņemtā atbalsta apmēru un darba samaksas apmēru, tādējādi nodrošinot, ka darbinieks saņems 100% atlīdzību.Lai pieteiktos atbalstam darba algu subsīdijai darba devējs VID EDS iesniedz iesniegumu, kurā norāda: informāciju par darba devēju, pamatojumu par apgrozījuma kritumu un informāciju par attiecīgo darbinieku. Vienlaikus ar iesniegumu par attiecīgo mēnesi darba devējs iesniedz Valsts ieņēmumu dienestā arī darba devēja ziņojumu par valsts sociālās apdrošināšanas obligātajām iemaksām no darba ņēmēju darba ienākumiem, iedzīvotāju ienākuma nodokli un uzņēmējdarbības riska valsts nodevu pārskata mēnesī un pievienotās vērtības nodokļa mēneša deklarāciju, ja tāda vēl nav iesniegta. Lai nodrošinātu, ka atbalsts algu subsīdijai atbilst Komisijas paziņojuma nosacījumiem, darba devējs sniedz šādus apliecinājumus: * apliecinājumu, ka darba ņēmējs, par kuru tiek pieprasīts atbalsts, nav darba nespējas periodā;
* apliecinājumu, ka ārkārtējās situācijas izsludināšanas dēļ ir pārtraukta saimnieciskā darbība vai samazināts saimnieciskās darbības apjoms un bez šo noteikumu ietvaros saņemtās kompensācijas par darbinieku, kura atlīdzības kompensēšanai tiek pieprasīts atbalsts, tiktu pārtrauktas darba attiecības;
* apliecinājumu, ka ar darbinieku netiks pārtrauktas darba attiecības periodā, par kuru piešķirts atbalsts; un ar darbinieku netiks pārtrauktas darba attiecības periodā, par kuru piešķirts atbalsts.

 VID pie iesnieguma saņemšanas pārliecinās par darbinieku darba tiesisko attiecību esamību pie darba devēja, darba devēja atbilstību Noteikumu projektā noteiktajiem kritērijiem un pieņem lēmumu par atbalsta sniegšanu.**Atbalstu nepiešķirs šādos gadījumos:*** ja darba devējs nav izpildījis savas nodokļu maksātāja saistības pret VID – nenokārtoti parādi, pārkāpumi, kuru dēļ darba devējs tika ierobežota saimnieciskā darbība;
* ja darba devējs ir maksātnespējīgs;
* darba devēja padomes locekļiem;
* par tām kalendāra dienām, par kurām piešķirts slimības pabalsts;
* darba devējam, kura personāls iznomāts citam nodokļu maksātajam;
* valsts un pašvaldību budžeta iestādēs, kā arī valsts un pašvaldību kontrolētos komersantos nodarbinātajiem darbiniekiem;
* citos Noteikuma projektā noteiktos gadījumos.

 Atbalsta nepiešķiršanas gadījumi izriet no principa, ka atbalsts ir piešķirams “godīgam” un “likumpaklausīgam” darba devējam. Vērā tiek ņemts arī apstāklis, ka atbalsts nav apvienojams ar citiem pabalstiem (piemēram, nav pieļaujams saņemt vienlaicīgi gan slimības pabalstu, gan atbalstu algu subsīdijai). Atbalsts nav piešķirams personām, kuras ienākumus saņem cita regulējuma ietvaros vai atbalsts tām nosakāms citu nosacījumu ietvaros.Darba devēju sarakstu, kuru darbinieki saņēmuši Noteikumu projektā paredzēto atbalstu, VID publicē savā tīmekļvietnē.**Valsts atbalsta jautājumi** Noteikumu projekta 20.punkts nosaka valsts atbalsta kontroles regulējuma ievērošanu attiecībā uz nelikumīgā valsts atbalsta atgūšanu, ja pārkāpti valsts atbalsta nosacījumi, ņemot vērā Eiropas Savienības tiesas 2019. gada 5. marta spriedumu Lietā C349/17 par lūgumu sniegt prejudiciālu nolēmumu atbilstoši Līguma par Eiropas Savienības darbību (turpmāk – LESD) 267. pantam tiesvedībā *Eesti Pagar AS* pret *Ettevõtluse Arendamise Sihtasutus*, *Majandus* ‑ *ja Kommunikatsiooniministeerium****[[1]](https://euc-word-edit.officeapps.live.com/we/wordeditorframe.aspx?ui=en-us&rs=en-us&wopisrc=https%3A%2F%2Fekmin-my.sharepoint.com%2Fpersonal%2Fkristaps_soms_em_gov_lv%2F_vti_bin%2Fwopi.ashx%2Ffiles%2F8a6e2fa4f402460aa548d6ca720859b9&wdenableroaming=1&mscc=1&wdodb=1&hid=af7ed32d-f2c6-ef92-2da7-85c58fbf8d74-3634&uiembed=1&uih=teams&hhdr=1&dchat=1&sc=%7B%22pmo%22%3A%22https%3A%2F%2Fteams.microsoft.com%22%2C%22pmshare%22%3Atrue%2C%22surl%22%3A%22%22%2C%22curl%22%3A%22%22%2C%22vurl%22%3A%22%22%2C%22eurl%22%3A%22https%3A%2F%2Fteams.microsoft.com%2Ffiles%2Fapps%2Fcom.microsoft.teams.files%2Ffiles%2F406223751%2Fopen%3Fagent%3Dpostmessage%26objectUrl%3Dhttps%253A%252F%252Fekmin-my.sharepoint.com%252Fpersonal%252Fkristaps_soms_em_gov_lv%252FDocuments%252FEM%252F2020.gads%252FCOVID%2520kr%25C4%25ABze%252FNovembra%2520atbalsts%252FEMAnot_041120_atbalsts.docx%26fileId%3D8A6E2FA4-F402-460A-A548-D6CA720859B9%26fileType%3Ddocx%26ctx%3DfileLink%26scenarioId%3D3634%26locale%3Den-us%26theme%3Ddefault%26version%3D20200928023%26setting%3Dring.id%3Ageneral%26setting%3DcreatedTime%3A1604761638860%22%7D&wdorigin=TEAMS-ELECTRON.p2p.fileLink&wdhostclicktime=1604761638753&jsapi=1&jsapiver=v1&newsession=1&corrid=8c669b2f-1eda-4241-9b58-be81edec833d&usid=8c669b2f-1eda-4241-9b58-be81edec833d&sftc=1&accloop=1&sdr=6&scnd=1&hbcv=1&htv=1&hodflp=1&instantedit=1&wopicomplete=1&wdredirectionreason=Unified_SingleFlush&rct=Medium&ctp=LeastProtected" \l "_ftn1)*** Proti, tiek noteikts, ka arī gadījumos, kad Eiropas Komisija nav pieņēmusi lēmumu par komercdarbības atbalsta atgūšanu par dalībvalsts iestādes (atbalsta sniedzēja) piešķirto komercdarbības atbalstu, kas tika piešķirts, neievērojot Līguma par Eiropas Savienības darbību 108. panta 3. punktā noteikto paziņošanas pienākumu, un kuru piešķirot netika izpildīti komercdarbības atbalsta regulējuma nosacījumi, dalībvalsts iestādei (atbalsta sniedzējam) ir pienākums pašai pēc savas iniciatīvas atgūt šādu komercdarbības atbalstu. Vienlaikus spriedumā noteikts, ka ar šīm tiesību normām tiktu nodrošināta visa nelikumīgā atbalsta atgūšana un lai līdz ar to tā saņēmējam tostarp tiktu uzdots samaksāt procentus par visu laikposmu, kurā tas ir guvis labumu no šī atbalsta, pēc likmes, kas vienāda ar likmi, kura būtu tikusi piemērota, ja šim atbalsta saņēmējam minētajā laikposmā attiecīgā atbalsta summa būtu bijusi jāaizņemas tirgū (atgūstamo procentu apmērs nevar būt pretrunā minētajam līdzvērtības un efektivitātes principam un tādējādi, nosakot atgūstamo procentu apmēru, ir jāievēro Eiropas Savienības tiesību normas.). VID nodrošina atbalsta un informācijas uzskaiti. Minēto informāciju VID glabā 10 gadus no dienas, kad piešķirts pēdējais atbalsts, un informāciju pēc pieprasījuma iesniedz Komisijā. VID nodrošina ikgadējā pārskata par sniegto atbalstu iesniegšanu Eiropas Komisijai. Tāpat VID nodrošina informācijas publicēšanu atbilstoši Eiropas Komisijas lēmumā noteiktajām publicitātes pasākumu prasībām (Eiropas Komisijas Pagaidu regulējuma valsts atbalsta pasākumiem, ar ko atbalsta ekonomiku pašreizējā Covid-19 uzliesmojuma situācijā (ar 2020. gada 3. aprīlī pieņemtajiem grozījumiem, 2020.gada 8.maijā pieņemtajiem grozījumiem un 2020.gada 13.oktobrī pieņemtajiem grozījumiem) (angliski - *Temporary Framework to support the economy in the context of the COVID-19 outbreak*) 89.punkts) saskaņā ar normatīvajiem aktiem par kārtību, kādā publicē informāciju par sniegto komercdarbības atbalstu un piešķir un anulē elektroniskās sistēmas lietošanas tiesības.Noteikumu projekta ietvaros sniegto atbalstu par vienām un tām pašām attiecināmajām izmaksām nedrīkst apvienot ar citu valsts atbalstu. Par valsts atbalsta piešķiršanas brīdi tiek uzskatīta diena, kurā VID pieņem lēmumu par atbalsta piešķiršanu.Lēmums par atbalsta piešķiršanu šo noteikumu izpratnē tiek pieņemts saskaņā ar Komisijas paziņojumu līdz 2021.gada 31.martam. Noteikumi stājas spēkā ar brīdi, kad tie tiek publicēti oficiālajā izdevumā “Latvijas vēstnesis”. Vienlaikus lēmuma pieņemšana par atbalsta piešķiršanu tiek veikta tikai pēc tam, kad Eiropas Komisija pieņēmusi lēmumu par komercdarbības atbalsta saderību ar Eiropas Savienības iekšējo tirgu.[[1]](https://euc-word-edit.officeapps.live.com/we/wordeditorframe.aspx?ui=en-us&rs=en-us&wopisrc=https%3A%2F%2Fekmin-my.sharepoint.com%2Fpersonal%2Fkristaps_soms_em_gov_lv%2F_vti_bin%2Fwopi.ashx%2Ffiles%2F8a6e2fa4f402460aa548d6ca720859b9&wdenableroaming=1&mscc=1&wdodb=1&hid=af7ed32d-f2c6-ef92-2da7-85c58fbf8d74-3634&uiembed=1&uih=teams&hhdr=1&dchat=1&sc=%7B%22pmo%22%3A%22https%3A%2F%2Fteams.microsoft.com%22%2C%22pmshare%22%3Atrue%2C%22surl%22%3A%22%22%2C%22curl%22%3A%22%22%2C%22vurl%22%3A%22%22%2C%22eurl%22%3A%22https%3A%2F%2Fteams.microsoft.com%2Ffiles%2Fapps%2Fcom.microsoft.teams.files%2Ffiles%2F406223751%2Fopen%3Fagent%3Dpostmessage%26objectUrl%3Dhttps%253A%252F%252Fekmin-my.sharepoint.com%252Fpersonal%252Fkristaps_soms_em_gov_lv%252FDocuments%252FEM%252F2020.gads%252FCOVID%2520kr%25C4%25ABze%252FNovembra%2520atbalsts%252FEMAnot_041120_atbalsts.docx%26fileId%3D8A6E2FA4-F402-460A-A548-D6CA720859B9%26fileType%3Ddocx%26ctx%3DfileLink%26scenarioId%3D3634%26locale%3Den-us%26theme%3Ddefault%26version%3D20200928023%26setting%3Dring.id%3Ageneral%26setting%3DcreatedTime%3A1604761638860%22%7D&wdorigin=TEAMS-ELECTRON.p2p.fileLink&wdhostclicktime=1604761638753&jsapi=1&jsapiver=v1&newsession=1&corrid=8c669b2f-1eda-4241-9b58-be81edec833d&usid=8c669b2f-1eda-4241-9b58-be81edec833d&sftc=1&accloop=1&sdr=6&scnd=1&hbcv=1&htv=1&hodflp=1&instantedit=1&wopicomplete=1&wdredirectionreason=Unified_SingleFlush&rct=Medium&ctp=LeastProtected#_ftnref1) Sprieduma teksts latviešu valodā ir pieejams šeit: <http://curia.europa.eu/juris/document/document.jsf;jsessionid=3FCFE9F9814714B6A5445FE9C58E7902?text=&docid=211287&pageIndex=0&doclang=LV&mode=lst&dir=&occ=first&part=1&cid=933595> |
| 3. | Projekta izstrādē iesaistītās institūcijas un publiskas personas kapitālsabiedrības | Ekonomikas ministrija, Finanšu ministrija, Kultūras ministrija, VID. |
| 4. | Cita informācija | Nav  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Regulējums ietekmēs Noteikumu projekta pielikumā noteiktajos darbības veidos darbojošos un Noteikumu projektā noteikto ieņēmumu kritumu piedzīvojošos darba devējus, to darbiniekus, kā arī pašnodarbinātās personas un patentmaksātājus. Atbalsta mehānisma nodrošināšana ietekmēs VID darbību.  |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar |
| 3. | Administratīvo izmaksu monetārs novērtējums | Projekts šo jomu neskar |
| 4. | Atbilstības izmaksu monetārs novērtējums | Projekts šo jomu neskar |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2020.gads** | Turpmākie trīs gadi (*euro*) |
| **2021** | **2022** | **2023** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi: | 0 | 0 | 0 | 0 | 0 | 0 | 0 |
| 1.1. valsts pamatbudžets | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi: | 0 | 40 554 270 | 0 | 40 554 270 | 0 | 0 | 0 |
| 2.1. valsts pamatbudžets | 0 | 40 554 270 | 0 | 40 554 270 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme: | 0 | - 40 554 270 | 0 | - 40 554 270 | 0 | 0 | 0 |
| 3.1. valsts pamatbudžets | 0 | - 40 554 270 | 0 | - 40 554 270 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0 | X |
| 5. Precizēta finansiālā ietekme: | X | - 40 554 270 | X | - 40 554 270 | X | 0 | X |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Tiek aplēsts, ka no valdības ārkārtas situācijas lēmumu rezultātā ietekmētajiem nozares uzņēmumiem uz dīkstāves atbalstu pieteiksies 70% uzņēmumi no 1.pielikumā ietvertajās nozarēs kopējā ietekmētā nozaru uzņēmumu skaita (saskaņā ar VID datiem apmēram 43 000 subjektu, 45 000 darba ņēmēju un vidējā mēneša bruto darba samaksa 2020.gada 3.ceturksnī 644,58 euro) un uz algu subsīdiju atbalstu 30% no 2.pielikumā ietvertajās nozarēs kopējā ietekmētā nozaru uzņēmumu skaita (saskaņā ar VID datiem apmēram 112 000 uzņēmumi, 135 000 darba ņēmēju).Dīkstāves atbalstam: 45 000 (darbinieki) x 70% x 644,58 euro = **20 304 270,00 euro mēnesī.** Algu subsīdiju atbalstam: 135 000 (darbinieki) x 30% x 500,00 euro = **20 250 000,00 euro mēnesī**.Plānots, ka minētie valsts budžeta izdevumi par vienu mēnesi, kas varētu rasties Covid-19 izraisītās ārkārtas situācijas rezultātā, sastāda **40 554 270,00***euro* vērtībā. Plānots, ka darbības veidos, kuros darbojas uzņēmumi, kuriem ārkārtējās situācijas apstākļos saimnieciskā darbība ir apturēta, galvenokārt (100%) tiks izmantots dīkstāves atbalsts, savukārt darbības veidos, kuros darbojas uzņēmumi, kuriem ārkārtējās situācijas apstākļos ir daļēji ierobežota saimnieciskā darbība, 70% tiks izmantos dīkstāves atbalsts un 30% algu subsīdijai atbalsts. |
| 6.1. detalizēts ieņēmumu aprēķins |
| 6.2. detalizēts izdevumu aprēķins  |
| 7. Amata vietu skaita izmaiņas | Noteikumu projekts šo jomu neskar. |
| 8. Cita informācija | Nav.  |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Nav |
| 2. | Atbildīgā institūcija | Ekonomikas ministrija |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | * Eiropas Komisijas Pagaidu regulējums valsts atbalsta pasākumiem, ar ko atbalsta ekonomiku pašreizējā Covid-19 uzliesmojuma situācijā (ar 2020. gada 3. aprīlī pieņemtajiem grozījumiem, 2020.gada 8.maijā pieņemtajiem grozījumiem un 2020.gada 13.oktobrī pieņemtajiem grozījumiem) (angliski - *Temporary Framework to support the economy in the context of the COVID-19 outbreak*) (turpmāk – Komisijas paziņojums).
* Komisijas 2004. gada 21. aprīļa regulas (EK) Nr. 794/2004 ar ko īsteno Padomes Regulu (ES) 2015/1589, ar ko nosaka sīki izstrādātus noteikumus Līguma par Eiropas Savienības darbību 108. panta piemērošanai (turpmāk - Komisijas regula Nr. 794/2004).
 |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav |

|  |
| --- |
| **1. tabula** **Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Ar Noteikumu projektu tiek ieviestas šādas Eiropas Savienības tiesību aktu prasības:1. Komisijas paziņojums;
2. Komisijas regula Nr. 794/2004
 |
| A | B | C | D |
| Komisijas paziņojuma 43.punkta a) punkts | Noteikumu projekts 5.8., 15.7. un 22.4. apakšpunkts | Ieviests pilnībā | Neparedz stingrākas prasības |
| Komisijas paziņojuma 43.punkta b) punkts | Noteikumu projekta 3.punkts un 1. un 2.pielikums | Ieviests pilnībā | Neparedz stingrākas prasības |
| Komisijas paziņojuma 43.punkta c) apakšpunkts | Noteikumu projekts 5.7. un 15.5.. apakšpunkts | Ieviests pilnībā | Neparedz stingrākas prasības |
| Komisijas paziņojuma 43.punkta d) apakšpunkts | Noteikumu projekta 6. un 16. un 23.puntkts | Ieviests pilnībā | Neparedz stingrākas prasības |
| Komisijas paziņojuma 89. punkts | Noteikumu projekta 29.punkts |  |  |
| Komisijas paziņojuma 91. punkts | Noteikumu projekta 2. punkts  | Ieviests pilnībā | Neparedz stingrākas prasības |
| Komisijas regulas Nr. 794/2004 10. Un 11.pants | Noteikumu projekta 27.punkts | Ieviests pilnībā | Neparedz stingrākas prasības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Projekts šo jomu neskar. |  |  |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Atbalsta programma tiks saskaņota ar Eiropas Komisiju |  |  |
| Cita informācija | Nav  |  |  |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Nepieciešama tūlītēja rīcība un atbalsta risinājuma steidzama ieviešana, lai mazinātu krīzes radītās sekas.  |
| 2. | Sabiedrības līdzdalība projekta izstrādē | Pie risinājuma izstrādes ir iesaistītas uzņēmēju pārstāvošās institūcijas.  |
| 3. | Sabiedrības līdzdalības rezultāti | Nav |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts ieņēmumu dienests  |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | Projekta izpilde tiks nodrošināta VID esošo funkciju un cilvēkresursu ietvaros, kā arī nav paredzēta jaunu institūciju izveide, esošu institūciju likvidācija vai reorganizācija. |
| 3. | Cita informācija | Nav |

**Iesniedzējs:**

**Ekonomikas ministrs J. Vitenbergs**

**Vīza:**

**Valsts sekretārs E. Valantis**